ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Νοεμβρίου 1995 σχετικά με κοινό τεχνικό κανόνα όσον αφορά απαιτήσεις σύνδεσης τερματικού εξοπλισμού για ευρωπαϊκές ψηφιακές ασύρματες τηλεπικοινωνίες (DECT), εφαρμογές με χαρακτηριστικά δημόσιας πρόσβασης (PAP) (Κείμενο που παρουσιάζει ενδιαφέρον για τον ΕΟΧ) (95/525/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/263/ΕΟΚ του Συμβουλίου της 29ης Απριλίου 1991 για την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών περιλαμβανομένης και της αμοιβαίας αναγνώρισης της συμμόρφωσης (1), όπως τροποποιήθηκε από τις οδηγίες 93/68/ΕΟΚ (2) και 93/97/ΕΚ (3), και ιδίως το άρθρο 6 παράγραφος 2,

την οδηγία 91/287/ΕΟΚ του Συμβουλίου της 3ης Ιουνίου 1991 σχετικά με τις ζώνες συχνοτήτων που πρέπει να οριστούν για τη συντονισμένη εγκατάσταση ψηφιακών ευρωπαϊκών ασύρματων επικοινωνιών στην Κοινότητα (4),

Εκτιμώντας:

ότι η Επιτροπή, σύμφωνα με τη διαδικασία που θεσπίζει το άρθρο 14 της οδηγίας 91/263/ΕΟΚ, και ιδίως σύμφωνα με τη γνώμη που διατύπωσε στις 20 Φεβρουαρίου 1992 η επιτροπή έγκρισης τερματικού εξοπλισμού (ACTE), έχει ήδη εγκρίνει το μέτρο που προσδιορίζει τον τύπο τερματικού εξοπλισμού για τον οποίο απαιτείται ο παρών κοινός τεχνικός κανόνας, καθώς και η συνοδευτική δήλωση σχετικά με το πεδίο εφαρμογής 7

ότι ο αρμόδιος οργανισμός τυποποίησης έχει καταρτίσει τα εναρμονισμένα πρότυπα τα οποία υλοποιούν τις εφαρμοστέες βασικές απαιτήσεις 7

ότι η Επιτροπή έχει υποβάλει το σχέδιο μέτρου στην ACTE για γνωμοδότηση, σύμφωνα με το άρθρο 6 παράγραφος 2 δεύτερη περίπτωση της οδηγίας 91/263/ΕΟΚ 7

ότι η Επιτροπή, βάσει του άρθρου 6 παράγραφος 2 δεύτερη περίπτωση της οδηγίας 91/263/ΕΟΚ, είναι υπεύθυνη για τη θέσπιση των αντίστοιχων εναρμονισμένων προτύπων που υλοποιούν τις βασικές απαιτήσεις και τα οποία θα μεταφερθούν σε κοινούς τεχνικούς κανόνες 7

ότι ο κοινός τεχνικός κανόνας που θεσπίζεται με την παρούσα απόφαση ανταποκρίνεται στη γνώμη που διατύπωσε η ACTE στις 28 Σεπτεμβρίου 1995,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η παρούσα απόφαση ισχύει για τερματικό εξοπλισμό για ευρωπαϊκές ψηφιακές ασύρματες τηλεπικοινωνίες (DECT), απαιτήσεις σύνδεσης για δημόσια πρόσβαση, και ο οποίος εμπίπτει στο πεδίο εφαρμογής του εναρμονισμένου προτύπου που ορίζεται στο άρθρο 2 παράγραφος 1.

2. Η παρούσα απόφαση ορίζει κοινό κανόνα που καλύπτει τις απαιτήσεις σύνδεσης για τερματικά χειροσυσκευής που ορίζονται στο παράρτημα.

Άρθρο 2

1. Ο κοινός τεχνικός κανόνας θα περιλάβει τα εναρμονισμένα πρότυπα που έχουν καταρτιστεί από τον αρμόδιο οργανισμό τυποποίησης και που υλοποιούν, κατά το δυνατόν, τις βασικές απαιτήσεις που αναφέρονται στο άρθρο 4 στοιχεία δ), ε) και ζ) της οδηγίας 91/263/ΕΟΚ. Τα στοιχεία αναφοράς στο εν λόγω πρότυπο παρατίθενται στο παράρτημα.

2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης πρέπει να συμμορφώνεται με τον κοινό τεχνικό κανόνα της παραγράφου 1, να τηρεί τις βασικές απαιτήσεις που αναφέρονται στο άρθρο 4 στοιχεία α) και β) της οδηγίας 91/263/ΕΟΚ, καθώς και τις απαιτήσεις οποιασδήποτε άλλης εφαρμοστέας οδηγίας, ιδίως των οδηγιών 73/23/ΕΟΚ (5) και 89/336/ΕΟΚ (6) του Συμβουλίου.

Άρθρο 3

Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 9 της οδηγίας 91/263/ΕΟΚ χρησιμοποιούν ή διασφαλίζουν τη χρήση, όσον αφορά τον τερματικό εξοπλισμό που καλύπτει το άρθρο 1 παράγραφος 1 της παρούσας απόφασης, του εναρμονισμένου προτύπου που αναφέρεται στο παράρτημα, το αργότερο έως την ημέρα έναρξης της παρούσας απόφασης.

Άρθρο 4

Η παρούσα απόφαση απευθύνεται στα κράτη μέλη..

Βρυξέλλες, 28 Νοεμβρίου 1995.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 128 της 23. 5. 1991, σ. 1.

(2) ΕΕ αριθ. L 220 της 31. 8. 1993, σ. 1.

(3) ΕΕ αριθ. L 290 της 24. 11. 1993, σ. 1.

(4) ΕΕ αριθ. L 144 της 8. 6. 1991, σ. 45.

(5) ΕΕ αριθ. L 77 της 26. 3. 1973, σ. 29.

(6) ΕΕ αριθ. L 139 της 23. 5. 1989, σ. 19.

ΠΑΡΑΡΤΗΜΑ

Στοιχεία αναφοράς στο εφαρμοστέο εναρμονισμένο πρότυπο

Το εναρμονισμένο πρότυπο που αναφέρεται στο άρθρο 2 της απόφασης είναι το ακόλουθο:

Ραδιοεξοπλισμός και ραδιοσυστήματα (RES)

Απαιτήσεις σύνδεσης τερματικού εξοπλισμού για ευρωπαϊκές ψηφιακές ασύρματες τηλεπικοινωνίες (DECT), εφαρμογές με χαρακτηριστικά δημόσιας πρόσβασης (PAP)

ETSI

European Tιlιcommunications Standards Institute

Ευρωπαϊκό Ινστιτούτο Τυποποίησης στον τομέα των Τηλεπικοινωνιών

Γραμματεία του ETSI

TBR 11 - Σεπτέμβριος 1994

(εξαιρείται ο πρόλογος)

και

TBR 11/A1 - Φεβρουάριος 1995

(εξαιρείται ο πρόλογος)

Πρόσθετες πληροφορίες

Το Ευρωπαϊκό Ινστιτούτο Τυποποίησης στον τομέα των Τηλεπικοινωνιών αναγνωρίζεται βάσει της οδηγίας 83/189/ΕΟΚ του Συμβουλίου (1).

Το εναρμονισμένο πρότυπο που αναφέρεται παραπάνω έχει καταρτιστεί, έπειτα από εντολή που εκδόθηκε σύμφωνα με τις σχετικές διαδικασίες της οδηγίας 83/189/ΕΟΚ.

Το πλήρες κείμενο του παραπάνω αναφερόμενου εναρμονισμένου προτύπου διατίθεται από το:

European Tιlιcommunications Standards Institute

F-06921 Sophia Antipolis Cedex.

(1) ΕΕ αριθ. L 109 της 26. 4. 1983, σ. 8.